NÁVRh
Uznesenie vlády slovenskej republiky
č.
z ............... 2011

k návrhu na ukončenie platnosti Dohovoru o zriadení Medzinárodnej únie pre uverejňovanie colných sadzieb podpísaného v Bruseli 5. júla 1890, Protokolu upravujúceho Dohovor podpísaný dňa 5. júla 1890 v Bruseli o zriadení Medzinárodnej únie pre uverejňovanie colných sadzieb, vykonávacieho nariadenia k dohovoru, ktorým sa zriaďuje Medzinárodná kancelária pre uverejňovanie colných sadzieb, ako aj Záverečného protokolu podpísaného 16. decembra 1949 v Bruseli

Číslo materiálu: 

Predkladateľ:		podpredseda vlády a minister financií

Vláda

A. 	súhlasí

A.1.	s ukončením platnosti Dohovoru o zriadení Medzinárodnej únie pre uverejňovanie colných sadzieb podpísaného v Bruseli 5. júla 1890 (ďalej len „dohovor“), Protokolu upravujúceho Dohovor podpísaný dňa 5. júla 1890 v Bruseli o zriadení Medzinárodnej únie pre uverejňovanie colných sadzieb, vykonávacieho nariadenia k dohovoru, ktorým sa zriaďuje Medzinárodná kancelária pre uverejňovanie colných sadzieb, ako aj Záverečného protokolu podpísaného 16. decembra 1949 v Bruseli (ďalej len „protokol“);

B.	odporúča 	
	
prezidentovi Slovenskej republiky
	
B.1.	podpísať listinu o vypovedaní dohovoru a protokolu po vyslovení súhlasu Národnej rady Slovenskej republiky;

C.	poveruje 
	
	predsedníčku vlády 

C.1.	predložiť návrh na ukončenie platnosti dohovoru a protokolu Národnej rade Slovenskej republiky na vyslovenie súhlasu,

podpredsedu vlády a ministra financií 

C.2.	odôvodniť návrh na ukončenie platnosti dohovoru a protokolu v Národnej rade Slovenskej republiky;

D.	ukladá  

podpredsedovi vlády a ministrovi financií 

D.1.	požiadať ministra zahraničných vecí vykonať príslušné opatrenia spojené s ukončením platnosti dohovoru a protokolu,
	kontrolný termín:  31. marec 2012

D.2. 		požiadať ministra zahraničných vecí zabezpečiť uverejnenie oznámenia o ukončení platnosti dohovoru a protokolu v Zbierke zákonov Slovenskej republiky.
		kontrolný termín:  31. marec 2012

Vykonajú: 	predsedníčka vlády 
podpredseda vlády a minister financií
		minister zahraničných vecí 

Na vedomie:	prezident Slovenskej republiky
		predseda Národnej rady Slovenskej republiky